OpenLLM-France/wikimedia huggingface dataset:
# Erquelinnes

Erquelinnes :
| Banniel | |
| Skoed | |
| Lec’hiadur Erquelinnes en Arondisamant Thuin hag e Proviñs Hainaut | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Hainaut |
| Arondisamant | Thuin |
| ins | 56022 |
| Kumunioù-Kodoù post | 6560 6560 6560 6560 6560 6560 |
| Kumunioù strollet | Erquelinnes Bersillies-l'Abbaye Grand-Reng Hantes-Wihéries Montignies-Saint-Christophe Solre-sur-Sambre |
| Kod pellgomz | 071 064 (Grand-Reng) |
| Maer | David Lavaux |
| Gorread | 44,23 km² |
| Hed | 04° 06' .." Reter |
| Led | 50° 18' .." Norzh |
| Uhelder | .. m |
| Poblañs hep kontoù doubl | 9 549 (01.01.2006) |
| Stankter | 216 a./km² |
| Lec'hienn | www.erquelinnes.be |
Erquelinnes (e walloneg : Erkelene) a zo ur gumun eus Belgia e Proviñs Hainaut.
a vo kavet e Wikimedia Commons.
# Erquinghem-le-Sec

Kumunioù Frañs :
| Anv | Erquinghem-le-Sec |
| Anv izelvroek | Erkegem |
| Skoed | |
| Lec'hiadur Erquinghem-le-Sec e Kanton Lomme hag en Arondisamant Lille | |
| Riez | Frañs |
| Departamant | Norzh |
| Bro hengounel | |
| Arondisamant | Lille |
| Etrekumuniezh | Lille Métropole Communauté urbaine |
| Kanton | Lomme |
| Kod INSEE | 59201 |
| Kod-post | 59320 |
| Maer | Eric Pauron |
| Amzer-gefridi | 2008-2014 |
| Gorread | 1,75 km² |
| Led | 50° 36' 49" Norzh |
| Hed | 02° 55' 57" Reter |
| Uhelder kreiz | .. m |
| Uhelder bihanañ | 23 m |
| Uhelder brasañ | 42 m |
| Poblañs hep kontoù doubl | 512 (2006) |
| Stankter | 293 a./km² |
| Lec'hienn ar gumun | Erquinghem-le-Sec |
Erquinghem-le-Sec, en izelvroeg:Erkegem, a zo ur gumun eus departamant gall Norzh e Bro-C'hall.

## Istor
### XX$^{vet}$ kantved

* Brezel-bed kentañ: ar gumun a voe distrujet razh, hec'h annezidi a rankas he c'huitaat; roet eo bet dezhi ar Groaz-brezel 1914-1918.

## Monumantoù ha traoù heverk

* Iliz katolik Saint-Vaast ha monumant ar re varv

## Notennoù ha daveoù

* ↑ Pages 14-18
* ↑ Cassini hag EBSSA
# Erpe-Mere

a vo kavet e Wikimedia Commons.
Erpe-Mere zo ur gumun e Belgia e proviñs Reter-Flandrez.
* Lec'hiadur
* Banniel
* Skoed

## Douaroniezh

* Gorread : 34,41 km²
* Poblañs (2022) : 20 606 a dud
* Stankter : 599 den/km²
# Erquinghem-Lys

Erquinghem-Lys :
| An ti-kêr. ||
| Anv nederlandek | Erkingem aan de Leie |
| Melestradurezh ||
| Stad | Frañs |
| Rannvro | Hauts-de-France |
| Departamant | Norzh |
| Arondisamant | Lille |
| Kanton | Armentières |
| Kod kumun | 59202 |
| Kod post | 59193 |
| Maer Amzer gefridi | Alain Bézirard (UMP) 2014-2020 |
| Etrekumuniezh | Lille Métropole Communauté urbaine |
| Lec'hienn web | www.ville-erquinghem-lys.fr |
| Poblañsouriezh ||
| Poblañs | 5 364 ann. (2020) |
| Stankter | 600 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 12 m — brasañ 20 m |
| Gorread | 8,94 km² |
| kemmañ |
Erquinghem-Lys e galleg, Erkingem aan de Leie en izelvroeg, a zo ur gumun hag ur gêr eus departamant gall Norzh e Bro-C'hall.

## Istor
### XIX$^{vet}$ kantved

* 1854: savet e voe kumun nevez Bois-Grenier diwar ul lodenn eus tiriad kumun Erquinghem-Lys.

### XX$^{vet}$ kantved

* Brezel bed kentañ : Erquinghem-Lys a voe tapet d’an Alamaned e penn kentañ miz Here 1914 hag adkemeret gant Saozon ar 1st Somerset Light Infantry d’an 16 a viz Here 1914. Dalc’het e voe gant ar Re Gevredet betek an 10 a viz Ebrel 1918, pa rankas ar 101st Infantry Brigade hag ar 1st/4th Duke of Wellington's kilañ rak an Alamaned. Adkemeret e voe gant Lu Breizh-Veur e miz Gwengolo 1918.

## Monumantoù ha traoù heverk
### Bered ar C'hommonwealth : Erquinghem-Lys Churchyard Extension

| Bro | Niver a soudarded |
| Alamagn | 130 |
| Aostralia | 32 |
| Kanada | 2 |
| Rusia | 1 |
| Rouantelezh-Unanet | 522 |
| Zeland-Nevez | 3 |
| Hollad | 690 |
Ur vered ag ar Brezel bed kentañ eo. Bezioù kentañ ar C’hommonwealth a voe graet e bered ar gumun adalek miz Here 1914 betek miz Genver 1915, met kaset e voent d’an astenn e 1925. Digoret e voe an astenn e miz Ebrel 1915. Implijet e voe gant nerzhioù ar C’hommonwealth betek miz Ebrel 1918 ha gant an Alamaned e-pad an hañv 1918 (gober a rejont gant bered ar gumun ivez) ha gant Luioù ar C’hommonwealth e mizioù Gwengolo hag Here 1918 en-dro.

### Bered ar C'hommonwealth : Suffolk Cemetery, La Rolanderie Farm

| Bro | Niver a soudarded |
| Rouantelezh-Unanet | 43 |
| Hollad | 43 |
Ur vered ag ar Brezel bed kentañ eo. Atant (farm e saozneg) La Rolanderie a servijas da pennlec’h an 34th Division e mizioù C’hwevrer hag Eost 1916 hag e miz Meurzh 1918. Graet e voe ar vered-mañ adalek an 8 betek an 19 a viz Ebrel 1918. En atant e oa bet lakaet pennlec’h ar 121st Brigade, hag a voe kanoliataet ha bombezet garv. Er vered ez eus bezioù eus 43 soudard ag ar Rouantelezh-Unanet, 36 anezhe a oa en 11th ha 12th Suffolk Regiment, eizh anezhe o vout chomet dizanv. .

### Iliz katolik Sant-Varzhin
## Douaroniezh

* War lez ar stêr Becque du Biez emañ Erquinghem-Lys. Tost ouzh an harzoù gant Belgia emañ.

## Mirdi

* Musée de l'Ercan

## Dave ha notennoù

* ↑ Roadennoù ofisiel e lec'hienn an EBSSA
* 1 2 WW1 Cemeteries
* ↑ WW1 Cemeteries
* ↑ Musée de l'Ercan
# Eros

Eros (henc'hresianeg : Ἔρως, "c'hoant revel", "karantez revel") a zo un doue henc'hresian hag a arouezie unan eus an nerzhioù a ren ar bed a-raok ganedigezh an doueed divarvel ha donedigezh mab-den war an Douar : doue an nerzh-desachañ a gevanstag an Hollved hag a vroud ar spesadoù da ouennañ e oa Eros. Astenn a rae e c’halloud war an dud evel-just, hag ivez war ar plant, ar vein, an dourioù, war gement tra a zo.

## Heñvelekaat

Peurvuiañ e vez heñvelekaet, evel ma'z eo bet graet e Roma gozh ha gant an arzourien dre vras, Eros Henc'hres ha Kupidon ar Romaned.

## Disheñvelekaat

E gwirionez n’emañ ket da vezañ tostaet ouzh an doue roman Kupidon, na gant ar Garantez, daoust ma’z eo bet lakaet Eros da harp d’ar garantez, a zo mab da Ares hag Afrodite, daoust ma’z eo bet skeudennet a-wechoù evel ur paotrig askellek, o skeiñ saezhioù gant kalonoù an dud, pe o c’hwezhañ an tan en o c'halonoù.
Un dra difetis eo Eros da gentañ-penn : ar c’hoant a dosta hag a c’han ar bedoù. Evel-se eo e vez gwelet er bredelfennerezh freudian, hag enebet ouzh Thanatos a zo doue ar Marv.

## Gerioù

Diwar anv Eros (un anv roet d'ar baotred e Gres hag en Italia), eo bet savet ar gerioù "erotek" hag "erotegezh".

## Anv-tud

* Eros Poli, marc'hhouarner
* Eros Ramazzotti (ganet e 1963), kaner italian.

## Anvioù all

E brezhoneg e vez, pe e veze, graet anvioù all c'hoazh anezhañ :
* Amour, pe Amouric, diwar ar galleg
* Orged, hervez Geriadur Vallée (pajenn 23).
a vo kavet e Wikimedia Commons.
* Protogenoi
* C'haos • Aither • Gaia • Ouranos • Hemera • C'hronos • Eros • Erebos • Nyks • Ofion • Tartaros
# John Barnard Jenkins

John Barnard Jenkins (11 Meurzh 1933 - 17 Kerzu 2020), ganet e Kerdiz, zo ur broadelour kembreat. Bet e oa e penn un emsav anvet Mudiad Amddiffyn Cymru (MAC) er bloavezhioù 1960.
# John Berry (1917-1999)

John Berry, bet ganet Jak Szold e New York (Stadoù-Unanet Amerika) d'an 9 a viz Mezheven 1917 hag aet da Anaon e Pariz (Bro-C'hall) d'an 29 a viz Du 1999, a oa un aktour, ur filmaozer, produour ha saver senario stadunanat.

## E vuhez

Dimezet e oa d'an aktourez c'hall Myriam Boyer (1948-).

## E filmoù
### Evel aktour
#### 1930-1939

* 1938 : Too Much Johnson, film berr mut sevenet gant Orson Welles.
* 1939 : The Green Goddess, film berr gant Orson Welles (eil film a-gevret).

#### 1940-1949

* 1943 : Seeds of Freedom gant Hans Burger ha Sergei Eisenstein.
* 1944 : Double Indemnity gant Billy Wilder.

#### 1950-1959

* 1955 : Ça va barder, sevenet gantañ e-unan.
* 1956 : Mi tío Jacinto gant Ladislao Vajda.

#### 1960-1969

* film ebet

#### 1970-1979

* 1976 : F comme Fairbanks gant Maurice Dugowson.

#### 1980-1989

* 1984 : Cinématon, teulfilm gant Gérard Courant.
* 1986 : Golden Eighties gant Chantal Akerman, Around Midnight gant Bertrand Tavernier, Portrait de groupe n° 24 : Voyage à Laon gant Gérard Courant (eil film a-gevret).
* 1987 : Un homme amoureux gant Diane Kurys.
* 1989 : Blancs cassés gant Philippe Venault.

#### 1990-1999

* 1995 : La Poudre aux yeux gant Maurice Dugowson (eil film a-gevret).
* 1987 : Hantises gant Michel Ferry.

#### 2000-2009

* 2000 : Elle et lui au 14ème étage gant Sophie Blondy.

### Evel filmaozer
#### 1940-1949

* 1945 : Tuesday in November (film berr).
* 1946 : Miss Susie Slagle's, From This Day Forward, Cross My Heart.
* 1948 : Casbah.
* 1949 : Tension.

#### 1950-1959

* 1950 : The Hollywood Ten (teulfilm berr).
* 1951 : He Ran All the Way, Atoll K (kensevenet gant Léo Joannon).
* 1952 : C'est arrivé à Paris.
* 1955 : Ça va barder, Je suis un sentimental.
* 1956 : Don Juan.
* 1958 : Tamango.
* 1959 : Oh ! Qué mambo.

#### 1960-1969

* 1966 : Maya.
* 1968 : À tout casser.

#### 1970-1979

* 1974 : Claudine.
* 1977 : Thieves (kensevenet gant Alfred Viola).
* 1978 : The Bad News Bears Go to Japan.

#### 1980-1989

* 1985 : Le Voyage à Paimpol.
* 1988 : Il y a maldonne.

#### 1990-1999

* 1990 : A Captive in the Land.

#### 2000-2009

* 2000 : Boesman and Lena.

## Liamm diavaez

* John Berry war Internet Movie Database
* Poltred John Berry war Les GENS du CINEMA

## Notennoù ha daveennoù

* ↑ Roet e vez ar 6 a viz Gwengolo da zeiziad e c'hanedigezh.
# John Adams (prezidant)

John Adams, ganet d'an 30 a viz Here 1735 hag aet da Anaon d'ar 4 a viz Gouhere 1826, a oa un den Stad, un alvokad, diplomat, skrivagner hag unan eus kensaverien Stadoù-Unanet Amerika hag eil Prezidant ar vro etre 1797 ha 1801. A-raok bezañ prezidant e oa bet unan eus pennoù ar reveulzierien stadunanat a oa deuet a-benn da c'hounit dieubidigezh ar vro diouzh ar Rouantelezh-Unanet. Bez e oa bet John Adams ar c'hentañ besprezidant stadunanat. Adams a blije dezhañ kaout un dezrevell-levr eus e vuhez. Kannadour ar Stadoù Unanet e voe : e Breizh-Veur (Ebrel 1785-C'hwevrer 1788), en Izelvroioù (Ebrel 1782-Meurzh 1788) hag e Bro-C'hall (Du 1777-Meurzh 1779).
# John Atta Mills

D'an 21 a viz Gouere 1944 e oa bet ganet John Atta-Mills, e Tarkwa (Aod-an-Aour, trevadenn saoz d'an ampoent).
Prezidant Republik Ghana e oa abaoe ar 7 a viz Genver 2009.
Aet e oa bet da Anaon d'ar 24 a viz Gouere 2012 en Accra (Ghana).

## Studioù

Studioù war ar gwir e Skol-veur Ghana hag e Londrez en devoa graet.

## Politikerezh

Ezel eus Kendalc'h demokratel broadel Ghana e oa.

## Liammoù diavaez

* Lec'hienn ofisiel Prezidantelezh Ghana
g • ka • kePrezidanted Ghana :
* Kwame Nkrumah · Joseph Arthur Ankrah · Akwasi Afrifa · Nii Amaa Ollennu · Edward Akufo-Addo · Ignatius Kutu Acheampong · Fred Akuffo · Jerry Rawlings · Hilla Limann · Jerry Rawlings · John Kufuor · John Atta Mills · John Dramani Mahama
# John Barnes Linnett

John Barnes Linnett, ur mouller e Birmingham (Bro-Saoz), zo anavezet evit bezañ breouet ar folioskop d'an 18 a viz Meurzh 1868 dindan an anv kineograph.
Ne ouzer netra muioc'h diwar e benn, nemet e varvas diwar skeventfo. Goude marv John Barnes Linnet, e intañvez a werzhas ar breou d'un Amerikan. D'ar 16 a viz Mae 1882 e voe breouet ar flipbook er Stadoù-Unanet, gant Henry van Hovenbergh.

## Notennoù

* ↑ Flipbook History (en)

## Liammoù diavaez

* Dastumad c'hoarielloù optek Richard Blazer (en)

## Pennadoù kar

* Tomatrop (1824)
* Zoetrop(1834)
* Fenakistoskop (1841)
* Folioskop (1868)
* Praksinoskop (1877)
* Zoopraksiskop (1879)
* Elektrotakiskop (1887)
* Mutoskop (1894)
# John Adams

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
John Adams zo anv meur a zen.

## Politikourion

* John Adams (1735 -1826), eil Prezidant Stadoù-Unanet Amerika
* John Quincy Adams (1767–1848), C'hwec'hvet Prezidant Stadoù-Unanet Amerika ha mab d'an eil
* John Michael Geoffrey Manningham Adams (1931–1985), anavezet ivez evel "Tom" Adams, Kentañ Ministr ar Barbados

## Sonaozourion

* John Adams (sonaozour) (ganet e 1947), saver ar c'hoarigan Nixon in China
* John Luther Adams (ganet e 1953).

## Soudarded

* John Worthington Adams (1764–1837), jeneral saoz en India

## Skiantourion

* John Couch Adams (1819–1892)
* John Adams (physicist) (1920–1984)
* John Frank Adams (1930–1989)
* John Adams (geographer)

## Tud all

* John Adams (merzher) (marvet e 1586)
* John Adams (provost) (1662–1720)
* John Adams (barzh) (1704–1740)
* John Adams (mutineer) (1766–1829)
* John Adams (educator), (1772–1863)
* John Adams (Confederate Army officer) (1825–1864)
* John Adams (glassmaker) (1823–1886)
* John Adams (running back) (1937-1995)
* John H. Adams (1915-1995)
* John Adams (ice hockey) (ganet e 1946)
* John Adams (drummer) (ganet e 1951)
* John Bodkin Adams (1899–1983)
* John Clayton Adams (1820–1906)
* John Jay Adams (1860–1926)
* John Joseph Adams (ganet e 1976)
* Bert Adams pe John Bertram Adams (1891–1940)
* John Adams, un dudenn eus ar c'hoari The Conduit

## Labourioù all

* John Adams (levr)

## Lec'hanvadurezh

* John Adams, anv kozh Centerville, Butte County, California

## Pennadoù kar

* Jack Adams
* Johnny Adams (1932–1998) kaner blues stadunanat
* John Adam
# John Atherton

John Atherton ganet er bloavezh 1598 ha krouget d'ar 5 a viz Kerzu 1640, a oa eskob anglikan Waterford ha Lismore.
D'ar 5 a viz Kerzu 1640 e voe krouget a-gevret gant e vignonig John Childe (16xx-1640), dre an abeg a sodomiezh, dindan ul lezenn a oa bet kensavet gantañ. John Childe a oa servijer dezhañ.
# Forti

Forti Corse, pe Forti a oa ur skipailh redadegoù kirri en deus redet e Formulenn 3, Formulenn 3000 hag ivez e Formulenn 1. Krouet eo bet e fin ar bloavezhioù 1970 ha gounezet en deus titloù e F3 ha trec'hioù he F3000. E 1995 en deus divizet mont da redek e F1, gant sikour an arc'hant roet gant sponsoroù Pedro Diniz evit lakaat anezhañ da redek, met ne oa ket kevezus a-walc'h ar c'harr evit dont a-benn da gaout ur poent. Daoust ma oa gwellaet kalz ar c'harr e 1996 e teu kudennoù arc'hant dre zisparti Diniz da Ligier ha ne zeu ket a-benn ar skipailh da echuiñ ar bloavezh. Gwelet e vez evel ar skipailh prevet gwir diwezhañ e F1.
# Fortunate Son (kanaouenn)

Fortunate Son a zo ur ganaouenn saoznek savet gant ar c'haner-sonaozer ha soner stadunanat John Fogerty evit ar strollad sonerien rock Creedence Clearwater Revival.
2:21 ar pad anezhi, embannet e voe ar sonenn en ur bladennig daou ditl (Down On The Corner en eil tu) e miz Gwengolo 1969 ; lod eo ivez eus an albom Willy and the Poor Boys a zeuas e-maez d'an 2 a viz Du da-heul. Evel holl ganaouennoù an albom e voe enrollet e Studioioù Fantasy e Berkeley (Kalifornia).
E miz Kerzu 2004 e oa bet lakaet da naontekvet ha pevar-ugent e Listennad ar 500 kanaouenn wellañ bet embannet hervez Rolling Stone.

## Danvez

Embannet e voe e-pad Brezel Viêt Nam (1955-1975) n'en devoa ket kemeret perzh ennañ John Fogerty koulskoude. Displegañ a reas hemañ e oa bet awenet gant eured David Eisenhower (mab-bihan da Dwight D. Eisenhower) da Julie Nixon (merc'h da Richard Nixon) e miz Kerzu 1968. Kompren a reas an arzour ne vije biken tizhet ar seurt tud gant an darvoudoù reuzus a c'hoarveze e Viêt Nam daoust d'o zud bezañ pennkaoz dezhe : gwarezet e oant. E pozioù Fortunate Son e kaver ar re-mañ : And when the band plays "Hail to the chief" ; anv ez eus amañ eus himn ofisiel Prezidant Stadoù-Unanet Amerika.

## Er sinema

He c'hlevout a c'haller ivez e-barzh un nebeud filmoù :
* 1994 : Forrest Gump, sevenet gant Robert Zemeckis,
* 1997 : Prefontaine gant Steve James,
* 2004 : The Manchurian Candidate gant Jonathan Demme,
* 2007 : Live Free or Die Hard gant Len Wiseman,
* 2010 : Les Petits Mouchoirs gant Guillaume Canet,
* 2012 : Battleship gant Peter Berg,
* 2016 : War Dogs gant Todd Phillips.

## Selaou Fortunate Son ha lenn ar gerioù...

* ...tennet eus an albom Willy and the Poor Boys.
* ...implijet er film Forrest Gump.

## Notennoù ha daveennoù

* ↑ Creedence Clearwater Revival ‎– Fortunate Son / Down On The Corner el lec'hienn Discogs.
* ↑ Creedence Clearwater Revival ‎– Willy And The Poor Boys el lec'hienn Discogs.
# Fortnite

Fortnite zo ur c'hoari video enlinenn savet e 2017 gant Epic Games. Embannet eo bet e stummoù disheñvel war savennoù lies. Doareoù disheñvel pe modoù a zo bet savet hag ouzhpennet d'ar c'hoari diazez evel Fortnite: Save the World.
# Fortuna (doueez)

Fortuna a oa doueez ar chañs, mat pe fall, e relijion gozh Roma. Koulskoude e oad techet da soñjal e oa dreist-holl hini ar chañs vat.

## He skeudennoù

An alegorienn anezhi a oa rod ar fortun, a oa arouez ar chañs, pe an azard, mat pe fall. Alies e vez gwelet gant ur c'hornad-frouezh, pe cornucopia.

## Pennad kar

* Fortunatus
# Fortnite Battle Royale

Fortnite Battle Royale a zo ur c'hoari video bet embannet d'ar 26 a viz Gwengolo 2017 gant Epic Games. Pal Fortnite Battle Royale a zo bout an hini diwezhañ e buhez, pal ur battle royale. Pal Battle Royale a zo bout an hini diwezhañ, get n'eus forzh peseurt sort, lazhañ tud pe chom kuzhet. E penn-kentañ ar bartienn, an holl c'hoarierien a zo o c'hortoz e-barzh ur c'harr-boutin, ar c'hoarierien a c'hell monet e pep lec'h war an enezenn.
E-penn kentañ ar bartienn, an holl c'hoarierien a zo o c'hortoz e-barzh ur c'harr-boutin, ar c'hoarieren a c'hell monet e pep lec'h war an enezenn. Anv ar c'hêrioù penañ : Tilted Tower, Ritel Row, Salty Spring ha me oar me... Pa erruer war an enezenn, ar pal a zo tapout ar muiañ a armoù, ha traoù evit adreiñ buhez. Goude, ret eo kaout ar pezh a zo ezhomm evit en em gannañ. Gellout a reomp monet da argadiñ an enebour pe chom kuzhet. Er c'houlzad 2, Epic Games en deus lakaet e plas ar "battle pass" evit prenañ 950 Vbuck. Met n'eo ket ret evit c'hoari .Ar "battle pass" n'eo nemet kosmetik. E-pad ar c'houlzad 3, kroget en deus da gaout mein o kouezhañ eus an oabl. Un nebeud devezhioù war-lerc'h ez eus bet ar c'houlzad 4, Dusty Depot a zeu da vout Dusty Divot, toullet eo bet get ur maen divent. Gwelet e vez ur filmik o tiskouez ar pezh a zo tremenet. E pad ar c'houlzad 4, batimantoù nevez a zo er c'hoari; lec'hioù trei­ñ. E-keit an istor, Epic Games a laka sizhun ha sizhun daeoù sizhuniek. E fin miz maezheven, Epic Games a laka war holl skinweloù Fortnite ur c'hrono evit embannañ un darvoud dibradadur ur fuzeenn. Gwelet e vez ar fuzeenn o koll he c'heflusker, gwelet a vez ar fuzeenn o vonet kuit. Goude-se e vez a-daol trumm e klever "frailhoù" zo deut war-wel anvet goude get ar c'hoarier "frailhoù". Ar c'houlzad 5 en deus kroget d'an 12 a viz Gouere 2018 a ro plas d'un darvoud nevez, bez ez eus un dezerzh e plas Mosty Mires. Anarchy Acres a zo cheñchet get Lazy Links. E pad ar c'houlzad 5, ur gub a zo erruet. Ar gub zo bet e pep lec'h war an enezenn evit erruout e Loot Lake. Losk a ra plas an dour ur lec'h enep-pounerded. Ar c'houlzad 6 a grog d'an 27 a viz gwengolo 2018 ti a oa war Loot Lake a zo en oabl, a zo oc'h en em zilec'hiañ war an enezenn vras. Losk a ra plas zonennoù enep-ponnerded e lec'hioù disheñvel war ar gartenn. Evit gallout en em baereañ eus tennoù an enebourien ez eus mogerioù, toennoù pe skalieroù. E miz Du 2017, ar c'hoari en deus diblasaet 20 milion a c'hoarierien. E miz Genver, 40 milion a bellgargadenn Fortnite en deus ivez gounezet ar muiañ a c'hoarierien o c'hoari er memes koulz : 3,3 milion a c'hoarierien. Ar pezh a ra berzh Fortnite a zo an updaiting bep sizhun.
# Fortuna

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Fortuna zo un anv-doue hag un anv-lec'h.

## Anv un doueez

E relijion ofisiel Roma e oa Fortuna anv doueez ar chañs hag an dichañs. Tostaet e vez ouzh an doueez Tuchê gant Hellaziz.

## Un anv-lec'h
### Brazil

* Fortuna zo ur gumun eus stad Maranhão
* Fortuna de Minas zo ur gumun eus stad Minas Gerais

### Spagn

* Fortuna (Murcia) zo ur gumun e Rannvro Murcia.

## Traoù all

* Un anv-den e c'hall bezañ:
** Wojciech Fortuna zo ul lammer war e skioù eus Pologn; kampion olimpek e voe e 1972.
# Fortuna (Murcia)

Fortuna zo ur gumun eus Spagn e Rannvro Murcia.
# Fortunago

Fortunago zo ur gumun en Italia, e Proviñs Pavia e rannvro Lombardia.
# Fortunato

Fortunato zo un anv-badez italianek roet d'ar baotred.

## Adstummoù

* Affortunato
* Fortunata, Affortunata, roet d'ar merc'hed
** Alterati: Fortunatina

## Tud

* Fortunato II di Grado, patriarch katolik italian
* Fortunato Baldelli, kardinal italian
* Fortunato Baldinotti, melldroader italian
* Fortunato Depero, livour italian
* Fortunato Garcés, roue Navarra
* Fortunato Marazzi, jenerale, ha politikour italian
* Fortunato Pasquetti, livour italian
* Fortunato Seminara, skrivagner italian

### Fortunata

* Fortunata Evolo, gwir anv Natuzza Evolo, mistik italian
* Fortunata Sulgher, barzhez italian
* Maria Fortunata Viti, leanez italian

## Lennegezh

* Costantino Fortunato
* Fortunata y Jacinta, romant spagnolek gant Benito Pérez Galdós
# Jutsi

Jutsi (Juxue e galleg hag ent-ofisiel) zo ur gumun eus Euskal Herria, e proviñs Nafarroa Beherea, en Iparralde, e kanton Iholdi. Unan eus kumunioù Oztibarre eo.

## Kumunioù amezek

* Arhantsusi hag Izura-Azme en norzh
* Pagola er reter
* Larzabale-Arroze-Zibitze er c'hornaoueg
* Bunuze er mervent
* Donaixti-Ibarre er su

## Liammoù diavaez

a vo kavet e Wikimedia Commons.
# Justyna Krzyzanowska

Justyna Krzyzanowska pe Justyna Chopin (Tekla Justyna Krzyżanowska, Justyna z Krzyżanowskich Chopinowa), ganet d'ar 14 a viz Gwengolo 1782 e Długie (Polonia) hag aet da Anaon d'ar 1añ a viz Here 1861 e Varsovia, a oa mamm Frédéric Chopin.

## Buhez

A orin eus an nolblañs izel eus Kujawy e Polonia, merc'h Jakub Krzyżanowski eo (1729-1805). Ul labourer douar eus Dlugie pa voe hi ganet. Bez e oa bet an tad rener domani Izbica a-raok. An domanioù-se a oa perc'hennet gant ar c'hont Kacper Skarbek (1763-1823). Desavet eo bet mat, gouzout a ra c'hoari piano ha kanañ gant he mouezh soprano.
# Juturna

Juturna a oa doueez Henroman ar feunteunioù, an eien hag ar puñsoù. C'hoar an doue Turnus e oa.
Serc'h Jupiter e voe met diskuliet e voent gant an nimfenn Larunda (pe Lara). Honnezh a voe kastizet gant Jupiter a lakaas anezhi da vezañ mut. Mamm e oa da Fons.
Un templ a voe savet dezhi e Roma, er Campus Martius ("Tachenn Veurzh"), gant C. Lutatius Catulus, hervez e bromesa en un emgann war vor, nepell diouzh Sikilia, e-kerzh ar brezel punek kentañ e 241 kent JK.
Ur puñs ivez a oa gouestlet dezhi er Forum, e-kichen an templ da Vesta.
# Jut

Ar jut ( Corchorus capsularis e latin) , lesanvet kanab Kalkutta, zo ur plant, gounezet e Bangladesh hag en India dreist-holl, hag a servij d'ober un danvez tev a vez graet seier gantañ.